Author: cebulakova
Company: MPSVR

Vyhlásenie

Ministerstva práce, sociálnych vecí a rodiny Slovenskej republiky

	Návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z. a ktorým sa menia a dopĺňajú niektoré zákony sa predkladá na rokovanie vlády Slovenskej republiky s týmito rozpormi:

K Čl. I

1.	Bratislavský samosprávny kraj	
-	žiada vypustiť z § 71 ods. 6 slová „v ktorého územnom obvode sa obec nenachádza“, nakoľko by sa navrhovanou úpravou v postavení obce a vyššieho územného celku vytvoril  nerovnovážny stav, ktorým by sa obce zvýhodnili oproti vyšším územným celkom pri financovaní sociálnych služieb, pretože obec má platiť ekonomicky oprávnené náklady aj vtedy, ak zabezpečuje sociálnu službu u poskytovateľa sociálnej služby, ktorého zriadil vyšší územný celok v územnom obvode, v ktorom sa obec nachádza (k bodu 39 návrhu zákona).

2.	Banskobystrický samosprávny kraj
-	žiada ponechať v súčasnosti platné znenie § 71 ods. 6 zákona (k bodu 39 návrhu zákona).

3.	Košický samosprávny kraj
-	nesúhlasí so znením bodu 4 návrhu zákona,
-	nesúhlasí s navrhovaným znením § 71 ods. 6 a 7, žiada ponechať v súčasnosti platné znenie zákona ( k bodom 39 a 40 návrhu zákona).

4.	Žilinský samosprávny kraj	
-	nesúhlasí so znením bodu 4 návrhu zákona,
-	žiada vypustiť z § 71 ods. 6 slová „v ktorého územnom obvode sa obec nenachádza“, nakoľko z navrhovaného znenia zákona vyplýva, že ak obec zabezpečí fyzickej osobe s trvalým pobytom vo svojom územnom obvode poskytovanie sociálnej služby u poskytovateľa sociálnej služby, ktorého zriadil Žilinský samosprávny kraj, v ktorého územnom obvode sa obec nachádza, neplatí obec tomuto kraju ekonomicky oprávnené náklady ( k bodu 39 návrhu zákona).

5.	Združenie miest a obcí na Slovensku 
-	žiada, aby kompetencie orgánov miestnej a regionálnej územnej samosprávy zodpovedali kompetenciám a proporciám financovania nastavených v rámci fiškálnej decentralizácie a kompetenčného zákona, zároveň žiada špecifikovať nové kompetencie účinné od 1. januára 2009 a ich systémové finančné zabezpečenie do budúcnosti, nakoľko momentálne opatrenie dohodnuté v Memorande nepovažuje ani za dlhodobé a ani za systémové riešenie (všeobecne),
-	považuje administratívnu stránku realizácie zákonných povinností pre subjekty miestnej územnej samosprávy i naďalej za náročnú a finančne nákladnú (všeobecne),
-	považuje fakultatívne financovanie ošetrovateľských úkonov v zariadeniach sociálnych služieb zo systému verejného zdravotného poistenia za nesystémové a žiada zmenu na povinné financovanie za predpokladu  splnenia podmienok ustanovených v príslušných zákonoch (všeobecne),
-	nesúhlasí so znením bodov 3 a 4 návrhu zákona, nakoľko voľný výber neverejného poskytovateľa sociálnych služieb je možné akceptovať v prípade, ak sa voľným výberom poskytovateľa  neovplyvnia výdavky mesta alebo obce na zabezpečenie predmetnej služby.

6.	Rada vlády pre osoby so zdravotným postihnutím a Asociácia organizácií zdravotne postihnutých občanov Slovenskej republiky 
-	žiada ponechať v súčasnosti platné znenie § 81 písm. f) zákona (k bodu 72 návrhu zákona).

K čl. V

1. Rada vlády pre osoby so zdravotným postihnutím a Asociácia organizácií zdravotne postihnutých občanov Slovenskej republiky
-	žiada vypustiť § 45 ods. 9 (k bodu 40 návrhu zákona).